**GUVERNUL ROMÂNIEI**

**Hotărâre**

**pentru modificarea și completarea Hotărârii de Guvern nr. 1340/2001**

**privind organizarea şi funcţionarea Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat**

În temeiul prevederilor art. 108 din Constituţia României şi ale Legii nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare

Guvernul României adoptă prezenta hotărâre:

**Art. I** Hotărârea Guvernului nr. 1340/2001 privind organizarea şi funcţionarea Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat, publicată în Monitorul Oficial al României, Partea I, nr. 37 din 21 ianuarie 2002, cu modificările şi completările ulterioare, se modifică şi se completează după cum urmează:

1. **La articolul 3 alin. (1) lit. c) se modifică și va avea următorul cuprins:**

„c) autorizează, în conformitate cu cerinţele tehnice şi în condiţiile stabilite în prescripţiile tehnice şi de Legea nr. 64/2008, republicată, cu modificările şi completările ulterioare, persoane fizice sau juridice care realizează, pentru instalaţii şi echipamente, verificări tehnice în vederea autorizării/admiterii funcţionării, verificări tehnice în utilizare, verificări tehnice în utilizare pentru estimarea duratei remanente de viaţă, activităţi de construire, montare, instalare, umplere, punere în funcţiune, supraveghere tehnică, lucrări de revizie, reparaţii și întreţinere, precum și control nedistructiv şi încercări distructive; pentru instalaţiile/echipamentele din domeniul nuclear se vor respecta şi dispoziţiile Legii nr. 111/1996 privind desfăşurarea în siguranţă, reglementarea, autorizarea şi controlul activităţilor nucleare, republicată, cu modificările şi completările ulterioare;”

1. **La articolul 3 alin. (1), litera j) se modifică și va avea următorul cuprins:**

„j) efectuează controale periodice şi inopinate la instalaţii şi echipamente, dispune măsuri şi aplică sancţiuni în condiţiile legii, atunci când constată că nu sunt respectate cerinţele aplicabile acestora;”

1. **Aliniatul (1) al art. 4 se modifică și va avea următorul cuprins:**

„(1) În cadrul ISCIR funcţionează 12 inspecţii teritoriale fără personalitate juridică, prevăzute în anexa nr. 2.”

1. **Aliniatul (6) al art.5 se modifică și va avea următorul cuprins:**

,,(6) În cadrul structurii ISCIR, prin ordin al inspectorului de stat şef se pot organiza servicii, laboratoare, compartimente şi subunităţi necesare realizării obiectului său de activitate.

1. **La Anexa 1, litera A, după punctul 8 se introduce un nou punct 81 cu următorul cuprins:**

„81Instalaţii de alimentare cu hidrogen”

1. **La Anexa 11, după nr. crt. 7 se introduc nr. crt. 71 și 72, cu următorul cuprins:**

„71Operator umplere recipiente GNCV

72Operator umplere recipiente hidrogen”

1. **La Anexa 12, la nr. crt. 2, după a treia liniuța se introduce o nouă liniuță, cu următorul cuprins:**

„**-** Instalaţii de alimentare cu hidrogen”

1. **La Anexa 2, nr. crt.3 - 4, 9, 12 - 13, coloana 4 - raza de activitate, se modifică astfel:**

|  |  |  |
| --- | --- | --- |
| Nr. crt. | Denumirea inspecţiei teritoriale | Raza de activitate |
| 3. | Inspecţia Teritorială ISCIR Bucureşti | Municipiul Bucureşti |
| Judeţul Ilfov |
| Judeţul Călăraşi |
| Judeţul Giurgiu |
| Județul Teleorman |
| 4. | Inspecţia Teritorială ISCIR Cluj-Napoca | Judeţul Bistriţa-Năsăud |
| Judeţul Cluj |
| Judeţul Sălaj |
| Județul Maramureș |
| 9. | Inspecţia Teritorială ISCIR Oradea | Judeţul Bihor |
| Judeţul Satu Mare |
| 12. | Inspecţia Teritorială ISCIR Sibiu | Judeţul Alba |
| Judeţul Sibiu |
| Judeţul Mureş |
| 13. | Inspecţia Teritorială ISCIR Timişoara | Judeţul Arad |
| Judeţul Caraş-Severin |
| Judeţul Hunedoara |
| Judeţul Timiş |

1. **La Anexa 2, nr. crt. 7 se abrogă.**
2. Anexa nr. 3 la Hotărârea Guvernului nr. 1340/2001 privind organizarea și funcționarea Inspecției de Stat pentru Controlul Cazanelor, Recipientelor sub Presiune și Instalațiilor de Ridicat, cu modificările și completările ulterioare, se modifică și se înlocuiește cu anexa la prezenta hotărâre.

**Art. II**. În tot cuprinsul Hotărârii Guvernului nr. 1340/2001 privind organizarea şi funcţionarea Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat,sintagma ”*Ministerul Economiei*” se înlocuiește cu sintagma ”*Ministerul Economiei, Antreprenoriatului și Turismului*”.

**PRIM-MINISTRU**

**ION-MARCEL CIOLACU**